2004/05 մրցաշրջանի Ռուսաստանի գավաթում Յուրին առաջին խաղն անցկացրեց մարտի 1-ին Մոսկվա ՖԱ-ի դեմ խաղում։ Առաջին հանդիպումն անցկացրեց 3:1 հաշվով՝ ԲԿՄԱ-ի հաղթանակով[52], իսկ երկրորդ խաղում, որը անցկացվեց մարտի 5-ին, բանակայինները կրկին հաղթեցին[53]: Գավաթի 1/4-րդ եզրափակչում՝ Սատուրնի դեմ խաղում Յուրին չխաղաց[54]: Երկրորդ խաղում, որը անցկացվեց մայիսի 10-ին Յուրին փոխարինվեց 78-րդ րոպեին, իսկ խաղը ավարտվեց 0:0 հաշվով։ Կիսաեզրափակչի առաջին խաղում, որտեղ բանակայինները հանդիպեցին Զենիթին, Ժիրկովը փոխարինման դուրս եկավ 1-ին խաղակեսից հետո, բայց 1:0 հաշվով հաղթեցին Պետերբուրգցիները[55]: Պատասխան խաղում Ժիրկովը իր մասնակցությունը չունեցավ, բայց բանակայինները հաղթեցին 2:0 հաշվով և դուրս եկան գավաթի եզրափակիչ[56]: Եզրափաչկում բանակայինները խաղացին մերձմոսկովյան Խիմկիմի դեմ։ Ժիրկովը խաղի 68-րդ րոպեին գլխով հարված կատարեց, գնդակը կպավ դարպասաձողին և գոլ մտավ, այդ գոլով բացվեց խաղի հաշիվը։ Խաղը ավարտվեց 1:0 հաշվով և Յուրիի շնորհիվ ԲԿՄԱ-ն իր պատմության մեջ երկրորդ անգամ դարձավ Ռուսաստանի գավաթի հաղթող[57]: